Marc-André Gragnani

Marc-André Gragnani (s. 11. maaliskuuta 1987 Montréal, Québec, Kanada) on kanadalainen jääkiekkopuolustaja. Buffalo Sabres varasi hänet 87. pelaajana NHL:n varaustilaisuudessa 2005.

Ura
Gragnani pelasi vuodet 2003–2007 QMJHL-joukkue Prince Edward Island Rocketissa. Hän teki siellä parhaimmillaan 71 pistettä kaudella 2005–2006, jolloin Gragnani sijoittui joukkueen sisäisessä pistepörssissä toiseksi Vjatšeslav Truhnon jälkeen. Hän oli myös QMJHL:n puolustajien pistepörssin viides Val-d’Or Foreursin Sébastien Bisaillonin kanssa. Kaudella 2004–2005 39 pistettä riittivät kymmenenteen sijaan ja kaudella 2006–2007 68 pistettä viidenteen sijaan.

Kaudeksi 2007–2008 Gragnani siirtyi Buffalo Sabresin organisaatioon. Hän pelasi kauden lähinnä AHL-joukkue Rochester Americansissa, joiden paras syöttäjä ja toiseksi paras pistemies Gragnani oli tehoilla 14+38=52. Hän sijoittui puolustajien pistepörssissä kolmanneksi. Gragnani pelasi kauden aikana myös kaksi NHL-ottelua keräten neljä jäähyminuuttia. Hän teki NHL-debyyttinsä 23. helmikuuta 2008. Seuraavalla kaudella 2008–2009 Gragnani pelasi neljä NHL-ottelua. Hän teki Sabresin uudessa farmijoukkueessa Portland Piratesissa tehoilla 9+42=51 seurakohtaisen puolustajien piste-ennätyksen, jonka Gragnani rikkoi sittemmin kaudella 2010–2011. Hän sijoittui puolustajien pistepörssissä neljänneksi Binghamton Senatorsin Erik Karlssonin kanssa.

Kaudella 2009–2010 Gragnani pelasi ainoastaan Portland Piratesissa, jonka tehokkain puolustaja hän oli tehoilla 12+31=43. Seuraavalla kaudella 2010–2011 Gragnani teki henkilökohtaisen AHL:n yhden kauden piste-ennätyksensä tehoilla 12+47=59, joilla hän voitti Piratesin sisäisen syöttöpörssin ja sijoittui pistepörssissä kolmanneksi. Gragnani rikkoi jälleen joukkueen seurakohtaisen puolustajien piste-ennätyksen. Hän voitti koko AHL:n puolustajien pistepörssin ja palkittiin liigan parhaana puolustajana Eddie Shore Awardilla sekä valittiin ensimmäiseen tähdistökentälliseen.

Maaliskuussa 2011 Gragnani teki paluun NHL:ään ja hän pelasi koko loppukauden Sabresissa. Hän teki NHL-uransa avausmaalin 3. huhtikuuta 2011 Carolina Hurricanesia vastaan, joka oli ottelun jatkoajalla syntynyt voittomaali. Yhteensä Gragnani pelasi yhdeksän runkosarjaottelua tehoin 1+2=3. Hän voitti myös sensaatiomaisesti koko Sabresin sisäisen pudotuspelien pistepörssin tehoilla 1+6=7.

Helmikuussa 2012, kesken kauden 2011–2012, Gragnani siirtyi Vancouver Canucksiin osana pelaajakauppaa, jossa Canucks sai hänen lisäkseen hyökkääjä Zack Kassianin, ja jossa Sabresiin siirtyivät hyökkääjä Cody Hodgson ja puolustaja Alexander Sulzer. Kausi oli ensimmäinen, jonka hän pelasi kokonaan NHL:ssä. Heinäkuussa 2012 Gragnani teki yksivuotisen ja kaksisuuntaisen sopimuksen Carolina Hurricanesin kanssa.

Maajoukkue

Gragnani voitti olympiapronssia Pyeongchangissa 2018. MM-kilpailuissa hän on edustanut Kanadaa 2011. Juniorimaajoukkueista hänellä on 18-vuotiaiden MM-hopeaa vuodelta 2005.

Tilastot
 2002–2003  West Island Lions  QAAA  34  3  15  18  22  –  –  –  –  – 2003–2004  Prince Edward Island Rocket  QMJHL  61  2  13  15  42  11  0  0  0  4 2004–2005  Prince Edward Island Rocket  QMJHL  68  10  29  39  48  –  –  –  –  – 2005–2006  Prince Edward Island Rocket  QMJHL  62  16  55  71  75  6  1  4  5  14 2006–2007  Prince Edward Island Rocket  QMJHL  65  22  46  68  58  7  5  8  13  4 2007–2008  Rochester Americans  AHL  78  14  38  52  38  –  –  –  –  –   Buffalo Sabres  NHL  2  0  0  0  4  –  –  –  –  – 2008–2009  Portland Pirates  AHL  76  9  42  51  59  5  0  2  2  4   Buffalo Sabres  NHL  4  0  0  0  2  –  –  –  –  – 2009–2010  Portland Pirates  AHL  66  12  31  43  37  4  0  2  2  0 2010–2011  Portland Pirates  AHL  63  12  47  59  51  –  –  –  –  –        MM  6  1  1  2  2   Buffalo Sabres  NHL  9  1  2  3  2  7  1  6  7  4 2011–2012  Buffalo Sabres  NHL  44  1  11  12  20  –  –  –  –  –   Vancouver Canucks  NHL  14  1  2  3  6  –  –  –  –  – 2012–2013  Charlotte Checkers  AHL  42  3  25  28  29  –  –  –  –  –   Carolina Hurricanes  NHL  1  0  0  0  0  –  –  –  –  – 2013–2014  Lev Praha  KHL  42  2  7  9  43  22  0  3  3  0 2014–2015  SC Bern  NLA  49  8  29  37  18  11  1  4  5  0 2015–2016  Albany Devils  AHL  57  1  30  31  16  11  0  3  3  16   New Jersey Devils  NHL  4  0  0  0  2  –  –  –  –  – 2016–2017  Dinamo Minsk  KHL  56  4  34  38  38  5  0  1  1  2 2017–2018  Dinamo Minsk  KHL  55  6  29  35  54  –  –  –  –  –        OK  6  0  3  3  2 2018–2019  Kunlun Red Star  KHL  23  2  11  13  14  –  –  –  –  – 2019–2020  Dinamo Minsk  KHL  47  8  17  25  20  –  –  –  –  – 2020–2021  Djurgårdens IF  SHL  5  2  3  5  0  1  0  0  0  0 2021–2022  Djurgårdens IF  SHL  32  4  10  14  6  –  –  –  –  – 6 kautta  yhteensä  NHL  78  3  15  18  36  7  1  6  7  4 6 kautta  yhteensä  AHL  382  51  214  265  230  20  0  7  7  20 5 kautta  yhteensä  KHL  223  22  97  119  169  27  0  5  5  2 2 kautta  yhteensä  SHL  37  6  13  19  6  1  0  0  0  0

Lähteet

 Viitteet 

Luokka:Kanadalaiset jääkiekkoilijat
Luokka:Kanadalaiset olympiamitalistit
Luokka:Kanadanitalialaiset
Luokka:Buffalo Sabresin varaamat pelaajat
Luokka:Vuonna 1987 syntyneet
Luokka:Elävät henkilöt